ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ግንባር ሓርነት ኦጋዴን (ኦብነግ)፡ ዓሌታዊ ጎንፂ ሶማሌን ኦሮሚያን ከብቅዕ ክንስርሕ ኢና" 22 ሕዳር 2018 መግለጺ ስእሊ, ብኣማኢት ዝቑፀሩ ኣባላት ግንባር ሓርነት ኦጋዴን ትማሊ ናብ ክልል ሶማሌ ከተማ ጅግጅጋ ኣትዮም ንልዕሊ ክልተ ዓሰርተ ዓመታት ኣብ ኤርትራ ኮይኑ ክቃለስ ዝፀንሐን ብመንግስቲ ኢትዮጵያ ኣብ መዝገብ ግብረ ሽበራ ሰፊሩ ዝነበረን ኦብነግ፡ ትማሊ 3 ቦጠሎኒ ኣባላቱ ናብ ኢትዮጵያ ኣእትዩ ኣሎ። ብፃዊዒት መንግስቲ ኢትዮጵያ፡ ናብ ዓዱ ዝኣተወ ኦብነግ ኣብታ ሃገር ፖለቲካዊን ኢኮኖሚያውን ቃልሲ ከምዝቕፅል ገሊፁ። መሪሕነት ኣብይ ኣሕመድ ናብ ስልጣን ምስመፅአ፡ ኣብ ፀሊም መዝገብ ግብረ ራዕዲ ሰፊሩ ዝፀንሐ ሽም ኦብነግ ብምልዓል ናብ ሃገሩ ክኣቱ ፀዊዑ። ነዚ ስዒቡ፡ መደበሩ ኣብ ኣስመራ ብምግባር ክቃለስ ናይ ዝፀንሐ ግንባር ሓርነት ኦጋዴን ሰለስተ ቦጦሎኒ ኣባላት ትማሊ ናብ ኢትዮጵያ መዕርፎ ነፈርቲ ጅግጅጋ ኣትዮም። ወሃቢ ቃል ግንባር ሓርነት ኦጋዴን ዓብድልቃድር ሓሰን ሂርሞጌ፡ ኣባላቱ ናብ ኢትዮጵያ ዝኣተዉ፡ ምስ መንግስቲ ኢትዮጵያ ተኹሲ ደው ንምባል ብምስምዖምን፡ ብዝቐረበሎም ዕድመ ምዃኑን ገሊፆም። "ሰለስተ ቦጠለኒ ኣባላትና ናብ መዕርፎ ነፈርቲ ጅግጅጋ ኣትዮም ኣለዉ። ምስ መንግስቲ ተኹሲ ደው ናይ ምባል ስምምዕ ካብ ንገብር ንነዘ፡ ንዝሓለፉ ሰለስተ ኣዋርሕ፡ ኣብ ጎረቤት ሃገርን ኣብ ከባብታት ኦጋዴንን፡ ከምኡ ድማ ኣብ ከባብታት ገጠር ዝነበሩ ኣባላትና እናተኣኻኸቡ እዮም ፀኒሖም" ይብሉ። ምስ መንግስቲ ኢትዮጵያ ፈላማይ ፖለቲካዊ ስምምዕ ብምግባሮም ድማ "ኦብነግ ኣብ ኦጋዴን ፖለቲካዊ፣ ቁጠባውን ፀጥታውን መደባቱ ከቐፅል ተስማዕሚዕና ኣለና" ኢሎም። መንግስቲ ኢትዮጵያ ጉጅለ ራዕዲ ኢሉ ምሰ ዝሰየሞ ኦብነግ ልዝብ ጀሚሩ ኢትዮጵያ፡ "ዉሽጣዊ ጉዳያት ትኹረት ይዉሕዶም ኣሎ" መፃኢ ዕጫ ሰራዊት ኦብነግ?
